|  |  |  |
| --- | --- | --- |
|  |  |  |

PATVIRTINTA

Nacionalinės mokyklų vertinimo agentūros direktoriaus 2019 m. vasario 28 d.

įsakymu Nr. 2V-31

(NMVA direktoriaus 2019 m. balandžio 3 d. įsakymo Nr. 2V-50 redakcija)

**PROJEKTO „****NEFORMALIOJO VAIKŲ ŠVIETIMO, IKIMOKYKLINIO, PRIEŠMOKYKLINIO IR BENDROJO UGDYMO VERTINIMO, ĮSIVERTINIMO TOBULINIMAS IR PLĖTOTĖ“ (NR.**  **09.2.1-ESFA-V-706-03-0001) STAŽUOČIŲ UŽSIENYJE ORGANIZAVIMO IR VYKDYMO TVARKOS APRAŠAS**

I SKYRIUS

BENDROSIOS NUOSTATOS

1. Projekto „Neformaliojo vaikų švietimo, ikimokyklinio, priešmokyklinio ir bendrojo ugdymo vertinimo, įsivertinimo tobulinimas ir plėtotė“ stažuočių užsienyje organizavimo ir vykdymo tvarkos aprašas (toliau – Aprašas) reglamentuoja Nacionalinės mokyklų vertinimo agentūros (toliau – Agentūra) vykdomame projekte „Neformaliojo vaikų švietimo, ikimokyklinio, priešmokyklinio ir bendrojo ugdymo vertinimo, įsivertinimo tobulinimas ir plėtotė“ numatytų stažuočių užsienyje organizavimo ir vykdymo tikslą, uždavinius, principus, pretendentų atrankos kriterijus, atrankos organizavimą, finansavimą ir atsiskaitymą po stažuotės.
2. Aprašas parengtas vadovaujantis 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.1-ESFA-V-706 priemonės „Švietimo vertinimo ir stebėsenos sistemų sukūrimas“ projektų finansavimo sąlygų aprašo, patvirtinto Lietuvos Respublikos švietimo ir mokslo ministro 2017 m. gegužės 25 d. įsakymu Nr. V-416, „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.1-ESFA-V-706 priemonės „Švietimo vertinimo ir stebėsenos sistemų sukūrimas“ projektų finansavimo sąlygų aprašo patvirtinimo“, ir Europos socialinio fondo agentūros ir Nacionalinės mokyklų vertinimo agentūros iš Europos Sąjungos struktūrinių fondų lėšų bendrai finansuojamo projekto 2018 m. spalio 30 d. sutartimi Nr. 09.2.1-ESFA-V-706-03-0001/BS-5.
3. Apraše vartojamos sąvokos:

3.1.stažuotės pretendentas – asmuo, teikiantis paraišką dalyvauti stažuotėje užsienyje;

3.2.stažuotės dalyvis – pretendentas, atrankos komisijos atrinktas dalyvauti stažuotėje.

1. Kitos Apraše vartojamos sąvokos suprantamos taip, kaip yra apibrėžtos Lietuvos Respublikos švietimo įstatyme ir projekto finansavimo 2018 m. spalio 30 d. sutartyje Nr. 09.2.1-ESFA-V-706-03-0001/BS-5.
2. Stažuočių pretendentai – mokyklų veiklos įsivertinimo ir tobulinimo konsultantai, mokyklų, vykdančių bendrojo ugdymo programas, veiklos vertintojai, vykdantys mokyklos išorinį vertinimą, švietimo valdymo ir savivaldos subjektų darbuotojai (atstovai), ikimokyklinio, priešmokyklinio ugdymo programas įgyvendinančių mokyklų darbuotojai, projekto ir Agentūros darbuotojai (turinio ir veiklų vadovai, metodininkai, administracija).

**II SKYRIUS**

**STAŽUOČIŲ UŽSIENYJE ORGANIZAVIMO IR VYKDYMO TIKSLAS, UŽDAVINIAI IR PRINCIPAI**

1. Stažuočių užsienyje organizavimo ir vykdymo tikslas – organizuoti stažuotės pretendentų atranką dalyvauti stažuotėje, sudaryti sąlygas stažuočių dalyviams susipažinti su užsienio šalių gerąja praktika vykdant ikimokyklinio, priešmokyklinio ugdymo (toliau – IPU) bei bendrojo ugdymo programas įgyvendinančių mokyklų veiklos vertinimą, įgytą patirtį panaudoti rengiant IPU programas įgyvendinančių mokyklų veiklos vertinimo metodikas ir stažuočių dalyviams tinkamai atsiskaityti už stažuotės rezultatus.
2. Stažuočių užsienyje organizavimo ir vykdymo uždaviniai:

7.1. atrinkti nustatytus reikalavimus atitinkančius asmenis dalyvauti stažuotėse užsienyje;

7.2. įvertinti atrankos dalyvių pasirengimą ir motyvaciją dalyvauti stažuotėse užsienyje;

7.3. panaudoti įgytą patirtį rengiant IPU veiklos įsivertinimo ir išorinio vertinimo metodikas;

7.4. vykdyti įgytos patirties sklaidą;

7.5. įvertinti stažuočių dalyvių atsiskaitymą už stažuotės rezultatus.

1. Stažuočių užsienyje organizavimo ir vykdymo principai:

8.1. objektyvumas – pretendentų atranka vykdoma dalykiškai, nešališkai, be išankstinių nuostatų ir vadovaujantis šiuo Aprašu;

8.2. skaidrumas – pretendentų atranka grindžiama nustatytais kriterijais ir vertinimo procedūromis;

8.3. viešumas – informacija apie kvietimą teikti Paraiškas skelbiama viešai.

IIi skyrius

**STAŽUOČIŲ UŽSIENYJE DALYVIŲ ATRANKOS ORGANIZAVIMAS**

9. Kvietimas teikti Paraiškas skelbiamas agentūros interneto svetainėje Agentūros Projektų skiltyje.

10. Kvietime nurodomi stažuotės pretendentams keliami bendrieji ir specialieji reikalavimai, informacija, kada, kur ir iki kada priimamos paraiškos dalyvauti stažuotėje užsienyje (priedas (toliau – Paraiška)); telefonų numeris ir elektroninio pašto adresas, kuriuo galima kreiptis dėl informacijos apie stažuotės pretendentų atranką; preliminarus atrenkamų asmenų skaičius; kita papildoma informacija.

11.Vienas stažuotės pretendentas gali pateikti vieną Paraišką.

12.Nepilnai užpildytos arba užpildytos nesilaikant nustatytų reikalavimų, Paraiškos nevertinamos.

13. Paraiška, pateikta po nurodyto termino pabaigos nepriimama.

14. Atranką vykdo Agentūros direktoriaus įsakymu patvirtinta 5 asmenų stažuočių atrankos komisija (toliau – Komisija).

15. Komisija sprendimus dėl atrankos į stažuotę priima posėdyje, kuris yra teisėtas, jei jame dalyvauja ne mažiau kaip pusė komisijos narių. Sprendimai priimami komisijos narių balsų dauguma. Jeigu balsai pasiskirsto po lygiai, lemia komisijos pirmininko balsas. Komisijos nariai, negalintys dalyvauti posėdyje, turi teisę savo nuomonę ir sprendimą pateikti elektroniniu paštu arba raštu. Komisijos posėdžiai gali būti organizuojami elektroniniu būdu. Balsuojant elektroniniu būdu, atsakymas Komisijai turi būti išsiųstas per 2 darbo dienas. Per šį laikotarpį negavus jokio atsakymo laikoma, kad neatsakęs komisijos narys klausimams pritaria.

16. Paraiškų vertinimas vykdomas dviem etapais:

16.1. pirmajame etape Komisija vertina Paraiškos atitikimą Aprašo 21 punkte nurodytiems bendriesiems kriterijams;

16.2. antrajame etape Komisija vertina atitikimą Aprašo 23 punkte numatytiems specialiesiems kriterijams.

17. Komisijos sprendimas dėl atrinktų kandidatų įforminamas nutarimu ir priimamas ne vėliau kaip per 5 darbo dienas nuo Agentūros nurodyto Paraiškų pateikimo termino pabaigos.

18. Apie atrankos rezultatus Agentūra informuoja stažuotės pretendentus per 10 darbo dienų nuo sprendimo dėl atrankos rezultatų priėmimo. Neatrinktų pretendentų pateikti užsienio institucijų kontaktai nenaudojami (jei jie nepateikti kitų pretendentų).

19. Atrinktas stažuotės dalyvis turi pateikti savo darbovietės vadovo sutikimą (raštu) dėl darbuotojo vykimo į stažuotę. Jei sutikimas per 3 darbo dienas nepateikiamas, dalyvauti stažuotėje pasiūloma kitam pretendentui.

IV SKYRIUS

STAŽUOČIŲ UŽSIENYJE dalyvių atrankOS KRITERIJAI

1. Stažuotės pretendentas turi atitikti bendruosius ir specialiuosius atrankos dalyvauti stažuotėje užsienyje (toliau – Atranka) kriterijus.
2. Bendrieji Atrankos kriterijai:

21.1. stažuotės pretendentas turi būti įdarbintas Agentūroje ir (ar) projekto veiklose;

21.2. stažuotės pretendentas turi turėti mokyklų veiklos įsivertinimo ir tobulinimo konsultanto darbo ir (ar) mokyklų, vykdančių bendrojo ugdymo programas, veiklos išorinio vertinimo arba darbo ikimokyklinio, priešmokyklinio ugdymo srityje patirties, arba švietimo valdymo ir savivaldos subjektų darbuotojai (atstovai), kuruojantys ikimokyklinio, priešmokyklinio ugdymo mokyklų veiklą;

22. Paraiška vertinama toliau, jei atitinka ne mažiau kaip vieną bendrąjį kriterijų.

23. Specialieji Atrankos kriterijai:

23.1. stažuotės pretendentas turi pasiūlyti ikimokyklinio, priešmokyklinio bei bendrojo ugdymo programas vykdančią (-as) instituciją (-as ) stažuotės vykdymui (preliminarus susitarimas elektroniniu paštu su priimančiąja institucija, numatomas vizito turinys, atitinkantis projekto 1.1. veiklos – ikimokyklinio, priešmokyklinio ugdymo programas vykdančių mokyklų veiklos kokybės įsivertinimo ir išorinio vertinimo metodikų parengimas – tikslą, atsakingo asmens institucijoje kontaktai), kurie vertinami balais: nepasiūlyta nei viena institucija – 0 balų; pasiūlyta viena institucija – 1 balas; pasiūlytos dvi institucijos – 2 balai; trys ir daugiau pasiūlytų institucijų – 3 balai;

23.2. būti įsipareigojusiam pasidalinti patirtimi (žodžiu ir (ar) raštu), įgyta stažuotės metu, (susijusia su projekto 1.1. veiklos – ikimokyklinio, priešmokyklinio ugdymo programas vykdančių mokyklų veiklos kokybės įsivertinimo ir išorinio vertinimo metodikų parengimas tikslu) su projekto veiklos vykdytojais ir kitais, projekto veiklomis susijusiais asmenimis, tai vertinama balais: patirties pristatymas savo įstaigoje – 1 balas; patirties pristatymas savivaldybės lygiu – 2 balai; patirties pristatymas nacionaliniu lygiu – 3 balai;

23.3. užsienio kalbos (anglų, vokiečių, olandų) mokėjimas, kuris yra nurodomas Paraiškos formoje (priedas). Užsienio kalbos mokėjimas vertinamas pagal šiuos kriterijus (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą): B1 lygis – 1 balas; B2 lygis – 2 balai; C1 lygis – 3 balai; C2 ir aukštesnis lygis – 4 balai.

24. Vertinant Paraiškas, specialiųjų kriterijų balai yra sumuojami.

25. Projekto 1 uždavinio 1.1. veiklos darbuotojams ir projekto 2 uždavinio 1.2 veiklos darbuotojams, taikomi Aprašo 20, 21, 22, 23.2, 23.3 ir 24 punktuose nustatyti reikalavimai.

**V SKYRIUS**

**STAŽUOČIŲ FINANSAVIMAS IR ATSISKAITYMAS**

26. Agentūra kompensuoja stažuotės išlaidas, vadovaujantis Lietuvos mokslo tarybos 2014 m. spalio 6 d. „Mokslinių išvykų išlaidų fiksuotųjų įkainių dydžių apskaičiavimo tyrimo ataskaitoje“ (2017 m. gegužės 24 d. redakcija) nurodytais įkainiais: kelionės į užsienio šalį (ar iš užsienio šalies į Lietuvą) ir atgal išlaidos (toliau – kelionės į užsienį išlaidos), vietinių kelionių užsienio šalyje išlaidos: visuomeniniam bei nuosavam transportui, įskaitant išlaidas iš/į oro uostą Lietuvoje ir užsienio valstybėje (toliau – vietinių kelionių išlaidos), draudimo išlaidos, dienpinigių išlaidos, apgyvendinimo (gyvenamojo ploto nuomos) išlaidos (toliau – apgyvendinimo išlaidos) pagal faktines išlaidas, tačiau neviršijant fiksuoto įkainių dydžio sumos, skirtos vienam stažuočių dalyviui.

27. Lėktuvo bilietais, gyvenamojo ploto nuoma dalyviai pasirūpina patys, prieš tai suderinę su Agentūra lėktuvo bilietų ir gyvenamojo ploto nuomos kainą. Agentūra gali pasiūlyti lėktuvo reisą ir gyvenamojo ploto nuomos vietą.

28. Agentūra stažuočių dalyviams kelionės į užsienį išlaidas, vietinių kelionių išlaidas, draudimo išlaidas, apgyvendinimo išlaidas kompensuoja grįžus iš stažuotės ir pateikus Agentūrai kelionės į užsienį išlaidas, vietinių kelionių išlaidas, draudimo išlaidas, apgyvendinimo išlaidas pagrindžiančius dokumentus. Aukščiau išvardintus dokumentus dalyviai turi pateikti ne vėliau kaip per 5 darbo dienas grįžus iš stažuotės.

29. Stažuočių dalyviai kartu su kelionės išlaidas pagrindžiančiais dokumentais turi pateikti užpildytą avanso apyskaitos formą ir prašymą pervesti lėšas į nurodytą banko sąskaitą.

30. Stažuotės dalyviams dienpinigiai išmokami prieš stažuotės pradžią.

31. Nedirbantiems Agentūroje stažuočių dalyviams dienpinigiai mokami sudarius bendradarbiavimo sutartį tarp stažuotės dalyvio darbdavio ir Agentūros. Stažuotės išlaidoms padengti Agentūra perveda lėšas dienpinigiams išmokėti dalyvio darbdaviui.

32. Dalyviai įsipareigoja įvykdyti visą stažuotės programą.

33. Dalyvis stažuotės metu turi parengti stažuotės ataskaitos dalį pagal jam pateiktus klausimus bendrai stažuotės ataskaitai.

34. Stažuotės grupės vadovas bendrą stažuotės ataskaitą pateikia projekto veiklos vykdytojams per 5 darbo dienas nuo grįžimo iš stažuotės dienos.

35. Po stažuotės dalyviai įsipareigoja dalintis stažuotės metu įgyta patirtimi savo įstaigoje bei su projekto veiklos vykdytojais ir kitais, projekto veiklomis susijusiais asmenimis.

**VI SKYRIUS**

**BAIGIAMOSIOS NUOSTATOS**

1. Per tris mėnesius nuo stažuotės pabaigos dalyviai įsipareigoja pateikti Agentūrai ataskaitą apie viešinimo renginius, kuriuos įsipareigojo įgyvendinti Paraiškoje.
2. Aprašas, jo pakeitimai ar papildymai tvirtinami Agentūros direktoriaus įsakymu projekto vadovo teikimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projekto „Neformaliojo vaikų švietimo, ikimokyklinio, priešmokyklinio ir bendrojo ugdymo vertinimo, įsivertinimo tobulinimas ir plėtotė“ (Nr. 09.2.1-ESFA-v-706-03-0001) stažuočių užsienyje organizavimo ir vykdymo tvarkos aprašo

priedas

**Paraiška dalyvauti stažuotėje užsienyje**

Stažuotės tikslas: išsiaiškinti apie **(įrašyti užsienio šalį)** ikimokyklinio, priešmokyklinio ugdymo sistemą, ikimokyklinio, priešmokyklinio ugdymo veiklos vertinimo sistemą.

\*Privaloma

1. **Stažuotės pretendento vardas ir pavardė \***
2. **Asmeninis telefonas \***
3. **El. pašto adresas \***
4. **Darbovietės pavadinimas \***
5. **Stažuotės pretendento užimamos pareigos \***
6. **Užsienio kalbos (anglų k./vokiečių k./olandų k.) mokėjimo lygis\***

* A1 lygis
* A2 lygis
* B1 lygis
* B2 lygis
* C1 lygis
* C2 ir aukštesnis

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |

1. **Darbo patirtis (nurodyti stažą metais)\*:**

**ikimokyklinio, priešmokyklinio ugdymo srityje (nurodyti pareigas)**

**mokyklos įsivertinimo konsultanto**



**mokyklos veiklos išorinio vertinimo**

****

1. **Motyvacinis laiškas (parašykite, kuo Jums būtų naudinga dalyvauti stažuotėje, kokiu būdu planuojate pasidalinti stažuotės metu įgyta patirtimi., kaip galėsite prisidėti prie ikimokyklinio, priešmokyklinio ugdymo programas įgyvendinančių mokyklų veiklos vertinimo sistemos kūrimo \***

1. **Siūlau šią (-ias) instituciją (-as )stažuotės vykdymui (preliminarus susitarimas elektroniniu paštu su priimančiąja institucija, numatomas vizito turinys, atitinkantis projekto 1.1. veiklos – ikimokyklinio, priešmokyklinio ugdymo programas vykdančių mokyklų veiklos kokybės įsivertinimo ir išorinio vertinimo metodikų parengimas – tikslą, atsakingo asmens institucijoje kontaktai). \***



1. **Patvirtinu, kad dalyvavimas stažuotėje bus suderintas su darbovietės vadovu.** **\***

* Patvirtinu

1. **Patvirtinu, kad paraiškoje pateikti duomenys teisingi, ir sutinku, kad jie būtų panaudoti projekto „Neformaliojo vaikų švietimo, ikimokyklinio, priešmokyklinio ir bendrojo ugdymo vertinimo, įsivertinimo tobulinimas ir plėtotė“ priežiūros ir ataskaitų Europos Komisijai rengimo bei socialinių tyrimų (naudojant nuasmenintus duomenis) tikslams. Sutinku stažuotės metu būti filmuojamiems (esant reikalui metodiniais tikslais), taip pat sutinku filmavimo metu papildomai diskutuoti ir /arba pasisakyti metodiniais klausimais. Jei dėl pateisinamų priežasčių negalėsiu dalyvauti stažuotėje, pasižadu apie tai raštu pranešti projekto vykdytojams \***

Patvirtinu

1. **Pildymo data \***

Stažuotės pretendentas

Vardas, pavardė, parašas\*